Document ID: 31992R3801

Komisijas Regula (EEK) Nr. 3801/92
(1992. gada 23. decembris)
par dažu preču klasifikāciju kombinētajā nomenklatūrā
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistisko nomenklatūru un par Kopīgiem muitas tarifiem [1], kurā jaunākie grozījumi izdarīti ar Komisijas Regulu (EK) Nr. 3800/92 [2], un jo īpaši tās 9. pantu,
tā kā, lai nodrošinātu minētajai regulai pievienotās kombinētās nomenklatūras vienādu piemērošanu, jānosaka pasākumi attiecībā uz šīs regulas pielikumā minēto preču klasifikāciju;
tā kā Regulā (EEK) Nr. 2658/87 ir izklāstīti vispārīgie noteikumi par kombinētās nomenklatūras interpretāciju un tie attiecas arī uz jebkuru citu nomenklatūru, kas daļēji vai pilnībā balstās uz to vai ar kuru pievieno jebkādus papildu apakšpunktus, un kas ir izveidota, izmantojot īpašus Kopienas noteikumus, lai piemērotu tarifus vai citus ar preču tirdzniecību saistītus pasākumus;
tā kā, ievērojot minētos vispārīgos noteikumus, šai regulai pievienotās tabulas 1. ailē uzskaitītās preces jāklasificē atbilstoši 2. ailē norādītajiem attiecīgajiem KN kodiem, pamatojoties uz 3. ailē minētajiem iemesliem;
tā kā ir pieņemts, ka atbilstīgi Komisijas Regulas (EEK) Nr. 3796/90 [3] 65. pantam, ja noslēgts saistošs līgums, kā paredzēts Komisijas Regulas (EEK) Nr. 1715/90 [4] 14. panta 3. punkta a) vai b) apakšpunktā, īpašnieks trīs mēnešus var turpināt izmantot dalībvalstu muitas iestāžu izdoto saistošo tarifu informāciju par preču klasifikāciju kombinētajā nomenklatūrā, lai gan tāda informācija vairs neatbilst šai regulai;
tā kā šī regula attiecas arī uz Komisijas Regulā (EEK) Nr. 1074/80 [5] paredzētajiem produktiem; tā kā tādēļ minēto regulu jāatceļ;
tā kā šajā regulā paredzētie pasākumi atbilst Nomenklatūras komitejas atzinumam,
IR PIEŅĒMUSI ŠO REGULU.
1. pants
Pievienotās tabulas 1. ailē aprakstītās preces tagad kombinētajā nomenklatūrā klasificē atbilstoši minētās tabulas 2. ailē norādītajiem attiecīgajiem KN kodiem.
2. pants
Īpašnieks atbilstoši Regulas (EEK) Nr. 3796/90 6. panta noteikumiem vēl trīs mēnešus var izmantot saistošo tarifu informāciju, ko izdevušas dalībvalstu muitas iestādes, bet kas vairs neatbilst šai regulai, ja noslēgts saistošs līgums, kā paredzēts Regulas (EEK) Nr. 1715/90 14. panta 3. punkta a) vai b) apakšpunktā.
3. pants
Ar šo tiek atcelta Regula (EEK) Nr. 1074/80.
4. pants
Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1992. gada 23. decembrī

Labels: 3
0
1